– Калі б я заснаваў нейкую прэмію, то назваў бы яе “Не словам, а справай”. Бо мы вельмі шмат пішам каментаў у інтэрнэце, лайкаем, галасуем, склікаем аргкамітэт па скліканні аргкавмітэта, і гэта вельмі часта нічым не сканчаецца. Я лічу, што кожны павінен нешта рабіць там, куды дацягваюцца яго рукі. Не старацца вырашыць за раз усе глабальныя справы – няма такога тумблера, каб дзёрнуць – і Беларусь у адзін дзень памянялася. Каб прачнуцца ў “нашай” Беларусі, трэба зрабіць тысячу крокаў – і кожны з нас можа зрабіць хаця б адзін крок, – сказаў Глеб Лабадзенка.